Case ID: 1240587
Sentence 15: İddiaçı məhkəmədə verdiyi izahatında 2020-ci ilin may ayının 2-də biri erkək, biri dişi olmaqla iki baş inəyi otarılması üçün öz maşınına qoyub dağa apardığını, bundan əvvəl isə öz heyvanların digərlərindən fərqlənməsi üçün qonşusu Xəqaninoğlu Aqilə onların sol qulaqlarına birka vurdutduğunu, özünə məxsus olan heyvanların qulaqlarında bunda başqa izin olmadığını, hazırki iş üzrə cavabdeh olan İbrahim isə el arasında Vüqar kimi çağırıldığını və onu bu adla tanıdığını, heyvanları dağa aparıb ona təhvil verdiyini, təqribən 18-20 gün sonra Sənanın ona zəng edərək ona məxsus olan dişi malın xəstələndiyini, bundan sonra özünün kənd baytarı Tahiri də götürüb dağa getdiyini, bu vaxt Sənanın xəstələnən inəyi sürüdən ayırıb gətirdiyini və həmin inəyə iyinə vurduğunu, sağ qulağını kəsdiyini dediyini, daha sonra Tahirin də inəyə bir iynə vurduğunu və ona “bura kimi öz maşınınla gəlmisən, gəl bu inəyi evinə aparaq” dediyini və belə də etdiklərini, həmin vaxt isə ona məxsus olan hər iki inəyin də qulağında birkanın olduğunu gördüyünü, xəstələnən inəyi isə sağaldıqdan, yəni üç gün sonra yenidən dağa apardığını, bir gün Sənanın evinin arxasından keçərkən isə sonuncunun ona yaxınlaşaraq bir dananın öldüyünü, sahibinin isə şübhəli olduğunu, buna görə də dağa gəlib öz mallarına baxmasını ona bildirdiyini, özünün isə həmin günün səhərisi arvadı Fatma və gəlini Fazilə ilə birlikdə dağa gedib heyvanlara baxdıqda erkək dananın orada olmadığını müəyyən etdiyini, arvadın sürüdə olan inəklərin birinin göstərib öz inəklərinin ona oxşadığını dediyini, bundan sonra isə Sənanın buna oxşar inəyi üç gün bundan qabaq Səccad adlı şəxsin gəlib apardığını ona dediyini, özlərinin gəlib Səccadın onun qonşusu olduğunu, sonuncuda olan inəyə baxmaq istəsələr də Səccadın evdə olmadığını və o, “İşgəcsu” adlanan yerdə işlədiyindən oraya getdiklərini, Səccadın orada da olmadığını, evə qayıdanda inəyi yolun kənarında gördüklərini, həmin vaxt maşından düşüb ona yaxınlaşdıqlarını, onun qulağında birka olmasa da, onun izinin olduğunu, daha sonra Səccadla görüşdüyünü, lakin onun inəyin ona məxsus olduğunu bildirdiyini, aralarında olan mübahisədən sonra axşam heyvanın evə gedən zaman kimin qapısına getsə sahibinin də o olacağına dair razılaşdıqlarını, həmin gün axşam isə mübahisəli inəyin digər heyvanlardan ayrılaraq əvvəlcə onun qapısına tərəf getdiyini, daha sonra isə qayıdıb Səccadın evinin qapısından içəri girdiyini bildirərək yekunda məhkəmədən iddiasının təmin edilməsini xahiş etmişdi.